2018. gada .maijā Noteikumi Nr.

Rīgā, (prot. Nr. §)

**Noteikumi par šķirnes lauksaimniecības dzīvnieku audzētāju biedrību un krustojuma cūku audzētāju organizāciju atbilstības kritērijiem un atzīšanas kārtību, kā arī audzēšanas programmu apstiprināšanas kārtību**

Izdoti saskaņā ar Dzīvnieku audzēšanas un ciltsdarba likuma
5. panta 8. punktu

**I. Vispārīgie jautājumi**

1. Noteikumi nosaka šķirnes lauksaimniecības dzīvnieku audzētāju biedrību (turpmāk  – biedrība) un krustojuma cūku audzētāju organizāciju(turpmāk – organizācija) atbilstības kritērijus, prasības un atzīšanas kārtību, kā arī to izstrādāto audzēšanas programmu (turpmāk – audzēšanas programma) apstiprināšanas kārtību:

 1.1. saskaņā ar Eiropas Parlamenta un Padomes 2016. gada 8. jūnija Regulas (ES) 2016/1012 par zootehniskajiem un ģenealoģiskajiem nosacījumiem dzīvnieku audzēšanai, tīršķirnes vaislas dzīvnieku, krustojuma vaislas cūku un to reproduktīvo produktu tirdzniecībai Savienībā un ievešanai tajā, un ar ko groza Regulu (ES) Nr. 652/2014, Padomes Direktīvas 89/608/EEK un 90/425/EEK un atceļ konkrētus aktus dzīvnieku audzēšanas jomā ("Dzīvnieku audzēšanas regula"), (turpmāk – regula 2016/1012) 2. panta 1. punktu – attiecībā uz tīršķirnes vaislas liellopiem, cūkām, aitām, kazām, zirgiem un krustojuma vaislas cūkām;

 1.2. saskaņā ar šo noteikumu prasībām – attiecībā uz pārējiem lauksaimniecības dzīvniekiem, kuru audzēšanu nereglamentē regula 2016/1012 (turpmāk – pārējie lauksaimniecības dzīvnieki).

2. Biedrības un organizācijas atzīst Lauksaimniecības datu centra (turpmāk – datu centrs) izveidota šķirnes lauksaimniecības dzīvnieku audzētāju biedrību un organizāciju vērtēšanas komisija (turpmāk – komisija) piecu cilvēku sastāvā. Komisijā ir divi datu centra pārstāvji, divi Zemkopības ministrijas pārstāvji un Latvijas Lauksaimniecības universitātes pārstāvis.

3. Datu centrs savā tīmekļvietnē publicē datu centra direktora apstiprinātu nolikumu, kurā noteikts komisijas sastāvs un darba organizēšanas kārtība, kā arī dota šo noteikumu [II un III](https://m.likumi.lv/doc.php?id=233739#n2) nodaļā minēto atbilstības kritēriju un prasību izvērtēšanas metodika.

4. Komisija, pirms pieņemts lēmums par biedrības vai organizācijas atzīšanu, ir tiesīga pārbaudē uz vietas izvērtēt biedrības vai organizācijas atbilstību šajos noteikumos minētajiem kritērijiem un prasībām.

5. Komisijas lēmumu var apstrīdēt mēneša laikā no tā spēkā stāšanās dienas, iesniedzot iesniegumu datu centra direktoram. Datu centra direktora lēmumu var pārsūdzēt tiesā [Administratīvā procesa likumā](https://m.likumi.lv/ta/id/55567-administrativa-procesa-likums) noteiktajā kārtībā.

6. Datu centrs piecu darbdienu laikā pēc lēmuma pieņemšanas par biedrības vai organizācijas atzīšanu iekļauj to šķirnes lauksaimniecības dzīvnieku audzētāju biedrību un krustojuma cūku audzētāju organizāciju sarakstā (turpmāk – saraksts). Datu centrs atzīto biedrību un organizāciju sarakstu ievieto savā tīmekļvietnē.

7. Biedrības un organizācijas, kas izstrādā šo noteikumu 1.1. apakšpunktā minēto dzīvnieku audzēšanas programmu, sarakstā iekļauj saskaņā ar 2017. gada 10. aprīļa Komisijas Īstenošanas regulas (ES) 2017/716, ar ko nosaka Eiropas Parlamenta un Padomes Regulas (ES) 2016/1012 piemērošanas noteikumus attiecībā uz veidlapu paraugiem tādas informācijas sniegšanai, kas jāiekļauj atzīto šķirnes dzīvnieku audzētāju biedrību un krustojuma cūku audzētāju organizāciju sarakstos, 1. panta prasībām.

8. Biedrības, kas izstrādā šo noteikumu 1.2. apakšpunktā minēto dzīvnieku audzēšanas programmu, sarakstā iekļauj, norādot biedrības nosaukumu, atzīšanas datumu, kontaktinformāciju, audzētās dzīvnieku šķirnes, līnijas vai sugas nosaukumu un audzēšanas programmas apstiprināšanas datumu.

9. Biedrība vai organizācija katrai lauksaimniecības dzīvnieku sugai, šķirnei, līnijai vai krustojuma vaislas cūkām izstrādā audzēšanas programmu.

10. Audzēšanas programmu vienas sugas, šķirnes vai līnijas tīršķirnes lauksaimniecības dzīvniekiem vai krustojuma vaislas cūkām var īstenot divas vai vairākas biedrības vai organizācijas, ja tās vai nu rakstiski vienojas un izstrādā kopīgu audzēšanas programmu, vai izstrādā katra savu audzēšanas programmu un rakstiski vienojas par vienotu prasību iekļaušanu visās audzēšanas programmās saistībā ar:

 10.1. tīršķirnes vaislas liellopu, cūku, aitu, kazu, zirgu ierakstīšanu ciltsgrāmatā un vaislinieku sertifikāciju;

 10.2. pārējo lauksaimniecības dzīvnieku ciltsvērtības noteikšanu, vaislas dzīvnieku reģistra kārtošanas metodiku, izlases principiem, atlasē lietotajiem vērtēšanas kritērijiem un vaislas dzīvnieka definīciju.

11. Starp biedrību vai organizāciju un saimniecību ir noslēgta vienošanās par attiecīgās audzēšanas programmas īstenošanu ar noteiktiem veicamajiem uzdevumiem.

12. Atzīta biedrība vai organizācija katru gadu līdz 1. februārim iesniedz datu centrā pārskatu par iepriekšējo gadu, norādot informāciju par audzēšanas programmas īstenošanas rezultātiem, sniegtajiem ciltsdarba pakalpojumiem un ciltsdarba speciālistu praktiskās apmācības organizēšanu, kā arī sarakstu ar saimniecībām, kurās īsteno audzēšanas programmu, tostarp norādot šķirnes lauksaimniecības dzīvnieku audzēšanas saimniecības, ja ir attiecināms.

13. Biedrība vai organizācija šo noteikumu 12. punktā minētajā sarakstā norāda saimniecības nosaukumu un saimniecībā audzēto lauksaimniecības dzīvnieku sugu, šķirni vai līniju.

**II. Biedrību un organizāciju atzīšana un regulā 2016/1012 minēto lauksaimniecības dzīvnieku audzēšanas programmu apstiprināšanas kārtība**

14. Biedrību un organizāciju atzīst un šo noteikumu 1.1.  apakšpunktā minēto dzīvnieku audzēšanas programmu apstiprina atbilstoši regulas 2016/1012 II nodaļas un I pielikuma prasībām.

15. Biedrība vai organizācija komisijai rakstiski iesniedz iesniegumu par šķirnes lauksaimniecības dzīvnieku audzētāju biedrības vai krustojuma cūku audzētāju organizācijas atzīšanu un audzēšanas programmas apstiprināšanu (1. pielikums) papīra formā vai elektroniska dokumenta veidā, ja tas sagatavots atbilstoši normatīvajiem aktiem par elektronisko dokumentu noformēšanu.

16. Komisija mēneša laikā no iesnieguma saņemšanas dienas izvērtē biedrības vai organizācijas atbilstību un pieņem lēmumu par tās atzīšanu vai neatzīšanu, kā arī tās izstrādātās audzēšanas programmas apstiprināšanu vai neapstiprināšanu.

**III. Biedrību atzīšana un audzēšanas programmu apstiprināšanas kārtība, kas izstrādātas pārējiem lauksaimniecības dzīvniekiem**

17. Biedrība var pieteikties atzīšanai par šķirnes lauksaimniecības dzīvnieku audzētāju biedrību, ja tā atbilst šādiem kritērijiem un prasībām:

 17.1. tai ir pietiekama pieredze konkrētās lauksaimniecības dzīvnieku sugas, šķirnes vai līnijas izkopšanas jomā;

 17.2. tai attiecībā uz katru izstrādāto audzēšanas programmu ir pietiekams saimniecību un tīršķirnes vaislas dzīvnieku skaits;

 17.3. audzēšanas programmas īstenošanai un ar ciltsdarbu saistīto pakalpojumu sniegšanai tai ir atbilstošas iekārtas, ciltsdarba speciālisti un fiziskās personas, kas ir saņēmušas attiecīgu sertifikātu atbilstoši normatīvajiem aktiem par fiziskām personām, kuras veic lauksaimniecības dzīvnieku vērtēšanu, pārraudzību, mākslīgo apsēklošanu, olšūnu un embriju transplantāciju;

 17.4. tai ir izstrādātas paškontroles procedūras;

 17.5. tai ir izstrādāts dokuments, kurā noteikti biedrības un audzēšanas programmas īstenošanā iesaistīto dzīvnieku audzētāju pienākumi un tiesības, kā arī strīdu izšķiršanas kārtība;

 17.6. tai ir izstrādāta attiecīgās lauksaimniecības dzīvnieku sugas, šķirnes vai līnijas audzēšanas programma.

18. Biedrība audzēšanas programmā norāda:

 18.1. vienu vai vairākus no attiecīgās sugas, šķirnes vai līnijas lauksaimniecības dzīvnieku audzēšanas programmas mērķiem – uzlabošana, saglabāšana, atjaunošana vai jaunas šķirnes radīšana;

 18.2. attiecīgās sugas, šķirnes vai līnijas lauksaimniecības dzīvnieku audzēšanas programmas sasniedzamo mērķi un uzdevumus;

 18.3. attiecīgās selekcionējamās sugas, šķirnes vai līnijas tīršķirnes vaislas dzīvnieka definīciju;

 18.4. izmantojamo lauksaimniecības dzīvnieku identificēšanas sistēmu atbilstoši normatīvo aktu prasībām par lauksaimniecības un akvakultūras dzīvnieku, to ganāmpulku un novietņu reģistrēšanas kārtību, kā arī lauksaimniecības dzīvnieku apzīmēšanas kārtību vai attiecīgajā audzēšanas programmā noteikto, ja to neparedz normatīvais regulējums;

 18.5. vaislas dzīvnieku reģistra kārtošanas metodiku;

18.6. izmantojamo lauksaimniecības dzīvnieku izcelsmes reģistrācijas sistēmu;

18.7. lauksaimniecības dzīvnieku snieguma pārbaudes kārtību, ja tā nav noteikta ar normatīvo regulējumu;

18.8. lauksaimniecības dzīvnieku izlases principus un atlasē lietotos vērtēšanas kritērijus;

 18.9. ciltsvērtības noteikšanu;

 18.10. izmantojamo veidlapu zootehniskā sertifikāta un izcelsmes apliecinājuma izsniegšanai, kuros iekļauta informācija atbilstoši normatīvo aktu prasībām par zootehniskā sertifikāta un izcelsmes apliecinājuma izsniegšanas kārtību.

19. Biedrība komisijai iesniedz iesniegumu par šķirnes lauksaimniecības dzīvnieku audzētāju biedrības atzīšanu un audzēšanas programmas apstiprināšanu (2. pielikums) papīra formā vai elektroniska dokumenta veidā, ja tas sagatavots atbilstoši normatīvajiem aktiem par elektronisko dokumentu noformēšanu.

20. Komisija mēneša laikā pēc iesnieguma saņemšanas izvērtē biedrības atbilstību šo noteikumu 17. punktā minētajām prasībām un iesniegtās audzēšanas programmas atbilstību šo noteikumu 18. punktā minētajām prasībām. Ja biedrība atbilst minētajām prasībām, komisija pieņem lēmumu par biedrības atzīšanu un audzēšanas programmas apstiprināšanu.

21. Ja komisija, izvērtējot atbilstību, konstatē trūkumus, tā nosaka termiņu trūkumu novēršanai, kas nav ilgāks par 30 dienām.

22. Ja biedrība komisijas konstatētos trūkumus noteiktajā termiņā nenovērš, komisija pieņem lēmumu par atteikumu atzīt biedrību un apstiprināt audzēšanas programmu un paziņo to biedrībai.

23. Ja biedrība apstiprinātā audzēšanas programmā izdara grozījumus, tā komisijai iesniedz šo noteikumu 19. punktā minēto iesniegumu un audzēšanas programmas grozījumus.

24. Komisija izvērtē audzēšanas programmas grozījumu atbilstību šo noteikumu 18. punktā minētajām prasībām un pieņem lēmumu, ievērojot šo noteikumu 20., 21. un 22. punktā minēto kārtību.

25. Ja audzēšanas programmas grozījumi atbilst minētajām prasībām, komisija pieņem lēmumu par audzēšanas programmas grozījumu apstiprināšanu.

**V. Noslēguma jautājumi**

26. Saskaņā ar Ministru kabineta 2011. gada 12. jūlija noteikumiem Nr. 567 “Noteikumi par šķirnes lauksaimniecības dzīvnieku audzētāju organizāciju atbilstības kritērijiem un šķirnes lauksaimniecības dzīvnieku audzētāju organizācijas statusa piešķiršanas kārtību” šķirnes lauksaimniecības dzīvnieku audzētāju organizācijas statusu ieguvušās organizācijas tiek uzskatītas par atzītām un to audzēšanas programmas par apstiprinātām pēc šo noteikumu spēkā stāšanās.

27. Līdz šo noteikumu spēkā stāšanās dienai šķirnes lauksaimniecības dzīvnieku audzētāju organizācijas statusu ieguvušās organizācijas, kas īsteno šo noteikumu 1.1. apakšpunktā minēto lauksaimniecības dzīvnieku audzēšanas programmas, līdz 2018. gada 1. oktobrim iesniedz komisijā audzēšanas programmas, kas papildinātas atbilstoši regulas 2016/1012 I pielikuma 2. un 3. daļas prasībām, izstrādāto paškontroles procedūru aprakstu un informāciju atbilstoši regulas  2016/1012 I pielikuma 1. daļas A. sadaļas 4. punkta un B.  sadaļas prasībām.

28. Līdz šo noteikumu spēkā stāšanās dienai šķirnes lauksaimniecības dzīvnieku audzētāju organizācijas statusu ieguvušās organizācijas, kas īsteno šo noteikumu 1.2. apakšpunktā minēto lauksaimniecības dzīvnieku audzēšanas programmas, papildina audzēšanas programmas un informāciju par biedrības darbību atbilstoši šo noteikumu 17. un 18. punkta prasībām un iesniedz komisijā 30 dienu laikā pēc šo noteikumu spēkā stāšanās dienas.

Ministru prezidents Māris Kučinskis

Zemkopības ministrs Jānis Dūklavs